**Prilog IV.**

**Kriteriji odabira za intervenciju 1.1. Povećanje konkurentnosti i dodane vrijednosti poljoprivredne proizvodnje uz inovativne tehnologije i rješenja**

|  |  |  |
| --- | --- | --- |
| **KRITERIJI ODABIRA**  **Intervencija 1.1. Povećanje konkurentnosti i dodane vrijednosti poljoprivredne proizvodnje uz inovativne tehnologije i rješenja** | | **Bodovi** |
| **1.** | **Veličina poljoprivrednog gospodarstva (EUR-a SO)** | **Najviše 10** |
| 1.1. | 2.500-2.999 EUR SO | 2 |
| 1.2. | 3.000 – 6.999 EUR-a SO | 10 |
| 1.3. | 7.000 – 15.000 EUR-a SO | 8 |
| **2.** | **Vrsta ulaganja** | **Najviše 32** |
| 2.1. | Građenje i/ili opremanje građevina za poljoprivredu i preradu | 10 |
| 2.2. | Kupnja nove mehanizacije | 10 |
| 2.3. | Zapošljavanje min. 1 nove osobe | 10 |
| 2.4. | Kupnja polovne mehanizacije | 2 |
| **3.** | **Dodana vrijednost LEADER-a** | **Najviše 25** |
| 3.1. | Projektom se doprinosi okolišnoj održivosti područja LAG-a | 10 |
| 3.2. | Projektom se doprinosi socijalnoj (društvenoj) održivosti područja LAG-a | 5 |
| 3.3. | Projektom se doprinosi inovativnim i pametnim rješenjima na području LAG-a | 5 |
| 3.4. | Novi korisnik LEADER-a | 5 |
| **MAKSIMALNI BROJ BODOVA** | | **65** |
| **PRAG PROLAZNOSTI** | | **30** |

**DODATNA POJAŠNJENJA KRITERIJA ODABIRA**

**Kriterij odabira br. 1 „Veličina poljoprivrednog gospodarstva (EUR-a SO)**

Kako bi korisnik ostvario bodove po ovom kriteriju mora dokazati ekonomsku veličinu od

3.000 EUR-a SO. Ukoliko prijavitelj u trenutku podnošenja ima manju ekonomsku veličinu od

3.000 EUR-a, a spada u razred od 2.500 do 2.999 EUR, dobit će umanjeni broj bodova, a dužan je po završetku projekta, odnosno kod podnošenja konačnog zahtjeva za isplatu povećati ekonomsku veličinu svog poljoprivrednog gospodarstva.

**Kriterij odabira br. 2 „Vrsta ulaganja“**

Da bi korisnik ostvario bodove po ovom kriteriju njegove se projektne aktivnosti moraju odnositi na ulaganje u građenje/opremanje/rekonstrukciju građevine za primarnu poljoprivrednu proizvodnju ili za preradu poljoprivrednih proizvoda i ostvaruje dodanu vrijednost stvaranjem novog proizvoda, inovativnog pristupa uzgoju ili slično. Ukoliko se projektne aktivnosti odnose na kupnju poljoprivredne mehanizacije ili se odnose na promotivne ili edukacijske aktivnosti ostvaruje umanjeni broj bodova.

**Kriterij odabira br. 3 „Dodana vrijednost LEADERa“**

Svaki projekt mora ostvariti neku od dodanih vrijednosti, stoga se bodovi koji se odnose na dodanu vrijednost LEADERa zbrajaju jer se nekim projektom može ostvariti više pokazatelja dodane vrijednosti. Ukoliko se projektom neće ostvariti niti jedna dodana vrijednost (pametna i inovativna rješenja, okolišna održivost, povećanje socijalnog kapitala – umrežavanja) projekt neće biti prihvatljiv.

* Kako bi ostvario bodove na „*Projektom se doprinosi okolišnoj održivosti područja LAG-a*“ projektom se mora ostvariti nešto od sljedećeg: promicanje održivih poljoprivrednih praksi (ekološka poljoprivreda, rotacija usjeva, konzervacijska obrada tla), optimizacija resursa (korištenje obnovljivih izvora energije, sakupljanje kišnice), očuvanje bioraznolikosti (sadnja živica i šumaraka, integrirana proizvodnja hrane i šumarstva, zaštita prirodnih staništa), smanjenje emisija stakleničkih plinova (kompostiranje, smanjenje stočarskih emisija) edukacija i suradnja lokalne zajednice (edukacije poljoprivrednika, zajednički projekti, uključivanje lokalnog stanovništva), primjena digitalne tehnologije (pametna poljoprivreda).
* Kod kriterija „Projektom se doprinosi socijalnoj (društvenoj) održivosti područja LAG-a“ bodovi se mogu ostvariti ukoliko projekt doprinosi: razvoju malih i srednjih poduzeća, podrška ranjivim skupinama (osobe s invaliditetom, mladi, žene), promicanje lokalnih proizvoda i usluga (povećavanje prihoda zajednice i smanjivanje ovisnosti o vanjskim dobavljačima), poboljšanje kvalitete života, jačanje socijalne kohezije i zajedništva (kroz ulaganja u zajedničke/partnerske projekte), razvoj poljoprivrednih gospodarstava kroz brendiranje lokalnih proizvoda i slično.
* Kod kriterija „Projektom se doprinosi inovativnim i pametnim rješenjima na području LAG-a“ bodovi se mogu ostvariti ukoliko se projektom doprinosi pametnoj poljoprivredi na području LAG-a: digitalizacija proizvodnje, dronovi (mapiranje, detekcija štetnika, praćenje zdravlja usjeva), upravljanje podacima (softverska analiza podataka o usjevima, tlu i vremenskim uvjetima u svrhu optimizacije proizvodnje i smanjenje troškova), automatizacija i robotika (autonomni traktori i strojevi, roboti za berbu, sustavi za hranjenje i nadzor stoke), održiva tehnologija (vertikalna i hidroponska poljoprivreda, obnovljivi izvori energije u svrhu smanjenja troškova energije, sustavi za recikliranje vode), digitalni marketing (online platforme za prodaju, aplikacije za povezivanje poljoprivrednika i potrošača), povećanje otpornosti na klimatske promjene (sustavi za praćenje vremenskih uvjeta, genetski modificirani i prilagođeni usjevi, poboljšanje tla tehnologijom), integracija kružnog gospodarstva, proizvodnja zdrave hrane, kreiranje inovativnog proizvoda (onaj proizvod koji do sada nije proizveden na poljoprivrednom gospodarstvu).
* Kriterijem „Novi korisnik“ korisnik ostvaruje bodove ukoliko se do sada nije prijavljivao ni dobio potporu iz LEADERa, ni bilo kojeg drugog fonda. Ukoliko je ovo jedini kriterij pod *Dodana vrijednost LEADERa* koji se ostvaruje, projekt neće biti prihvatljiv.